PRESSEMELDING FRA INNOVASJON NORGE ROGALAND

Jordbærbønder på Sola får bygdeutviklingsprisen 2015

Bygdeutviklingsprisen Rogaland 2015 på 50.000 kroner går til Lena og Geir Joa ved Jordbærtorget på Joa i Sola kommune.

Lena og Geir Joa er gründere med stort fokus på næringsutvikling i landbruket og gårdens ressurser. Gjennom bynært landbruk har de stadig utviklet seg til å få et stort volum av jordbær utenfor den tradisjonelle sesongen.

**Juryens begrunnelse**

De lokale ressursene blir utnyttet på en slik måte at de på lang sikt kan konkurrere i et utbyggingstruet område. I produksjonen sysselsettes det også en stor del ungdom (15-17 år) som har sommerjobb ved utsalgsstedene.

Lena og Geir er initiativtakere – de ser muligheter og gjennomfører ideene sine. De var de første i Norge som bygde veksthus for jordbærproduksjon i 1991, og i 1996 ble de første norske jordbærene produsert i tunnel på gården. Ved stadig sette seg nye mål for optimalisering og utvikling, har de skapt en bedrift som viser fremgang og som har et stort potensial for videre vekst. Produksjonsmetoden som er utviklet sammen med andre jordbærprodusenter i regionen og Nibio Særheim har ført til at Joa Jordbær leverer et stort volum av jordbær fra april til september.

Lena og Geir er igangsettere og pådrivere med stor gjennomføringsevne og er i høyeste grad innovatører innenfor landbruk og behersker kombinasjonen av produksjon av kortreist kvalitetsmat, tidligproduksjon og volum.

**Om prisen**

Bygdeutviklingsprisen er landbrukets næringsutviklingspris som deles ut årlig. Det er Innovasjon Norge Rogaland og Fylkesmannens Landbruksavdeling som deler ut prisen til fylkets dyktigste bønder for å inspirere og gi oppmerksomhet til personer som driver nyskaping og nærings­utvikling innen landbruket. Fylkesvinneren skal i neste omgang kjempe om den nasjonale Bygdeutviklingsprisen og ytterligere 250 000 kroner.

**Tidligere vinnere i Rogaland:**

2014: Hanasand Gård v/Monica og Stig Jakob Hanasand, Rennesøy

2013: Svein Narve Veshovda fra Eigersund

2012:   Jan Terje Vignes, Lauvsnes Gartneri – 1 av 4 nominert til den Nasjonale prisen.

2011:   Voll Ysteri ved Hans Voll og Hild Arna Bjåsnes Voll

2010:   Haugen Gard v/ Kari Synnøve Velde Haugen og Jan Idar Haugen

2009:   Jone og Kari Mo, Suldal Sportsfiske, Sand

2008:   Ole Morten og Grete W. Høyland, Iskremgarden, Vigrestad

2007:   Tor Åge Hundseid, Vindafjord: ”Vikedal Gardsmat”

2006:   Bjarne Bærheim: ”Soma Gard”

2005:  Synnøve Byberg Vadla og Sigbjørn Vadla, Hjelmeland: "Høiland Gard"

2004:  Anne Karin Høgemark Søyland og Magnus Søyland, Gjesdal kommune: "Søya

            Gardsutsal" og løsdriftsfjøs.

2003:  Randaberg Bygdeservice, Randaberg.

2002:  Edvard Kolnes, Randaberg: ”Steindal Gård” (også nasjonal vinner)

2001:  Bjørn Moe, Suldal: "Mo Laksegard"

2000:  Solfrid Sørdal Heskestad, Lund:  "Solfrids Mat"

1999:  Astri Vadla og Olav Ravnås, Strand:  "Glasskjellaren" og juletre

1998:  Torstein Sele, Klepp:  "Sele naturgjødsel"

1997:   Bente Aarsland, Hå:  "Kryddergarden på Jæren"

Kontakt:

Jøran Orstad Johnsen, prosjektleder Innovasjon Norge Rogaland (+47) 99 03 11 49

Kjell Bruvoll